
PROJEKTS uz 02.09.2026.

	LĒMUMS	
Ādažos, Ādažu novadā
				
2026. gada 24.septembrī					Nr.«DOKREGNUMURS»	


Par sadarbību mācību priekšmetu olimpiāžu organizēšanā ar Ropažu un Saulkrastu novadu pašvaldībām

Valsts izglītības attīstības aģentūra ar 2026. gada 19. augusta rīkojumu Nr.7.-1.1.3/26/87 „Par mācību priekšmetu olimpiāžu organizēšanu un norisi 2026./2027. mācību gadā” noteica minimālo skolu un izglītojamo skaitu, lai izvirzītu izglītojamos dalībai valsts olimpiādē:
1) vidējās izglītības posmā olimpiādei var virzīt izglītojamos no novada vai novadu apvienības posma olimpiādēm, kurās piedalījās izglītojamie no vismaz trīs vidusskolām, un kopējais izglītojamo skaits vidusskolas klasēs nav mazāks par 200;
2) pamatizglītības posmā olimpiādei var virzīt izglītojamos no novada vai novadu apvienības olimpiādēm, kurās piedalījās izglītojamie no vismaz četrām izglītības iestādēm, un kopējais izglītojamo skaits 7. – 9. klasēs nav mazāks par 250.
Ar Ādažu novada pašvaldības domes 2024. gada 23. oktobra lēmumu Nr. 383 “Par sadarbību mācību priekšmetu olimpiāžu organizēšanā ar Ropažu un Saulkrastu novadu pašvaldībām”, tika noteikts, ka Ādažu, Ropažu un Saulkrastu novadu pašvaldības konceptuāli vienojas par sadarbības turpināšanu mācību priekšmetu olimpiāžu organizēšanas nolūkam izveidotajā Pierīgas novadu apvienībā (turpmāk – Novadu apvienība). 
Novadu apvienība savukārt izstrādā noteikumus mācību priekšmetu olimpiāžu organizēšanai, ko apstiprina Novadu apvienības katras pašvaldības dome. Novadu apvienība arī izveido olimpiādes rīcības komisiju un tās sastāvā iekļauj pa vienam pārstāvim no katra novada, kas pilda noteikumos noteiktos pienākumus.
Izglītojamo un pedagogu nokļūšanu olimpiādes norises vietās nodrošina izglītības iestāde.
Olimpiāžu dalībnieku apbalvošanu katra pašvaldība finansē atsevišķi.
Ādažu novada izglītības iestāžu olimpiāžu laureātu, dalībnieku un pedagogu apbalvošanai, skolēnu nogādāšanai uz un no olimpiādes norises vietām un citiem ar olimpiāžu organizēšanu saistītiem izdevumiem pašvaldības 2027. gada budžetā nepieciešami aptuveni 850 euro.
Ņemot vērā, ka sadarbība Novadu apvienībā ir bijusi veiksmīga, ir lietderīgi turpināt pašvaldības dalību Novadu apvienībā.
Pamatojoties uz Pašvaldību likuma 78. panta pirmo un otro daļu, Valsts pārvaldes iekārtas likuma 54. panta pirmo, trešo un piekto daļu, 61. panta pirmo daļu, Ministru kabineta 2012. gada 5. jūnija noteikumiem Nr. 384 “Mācību priekšmetu olimpiāžu organizēšanas noteikumi”, kā arī domes Izglītības, kultūras, sporta un sociālās komitejas 02.09.2026. atzinumu un Finanšu komitejas 16.09.2026. atzinumu, Ādažu novada pašvaldības dome
NOLEMJ:
1. Turpināt sadarbību ar Ropažu novada pašvaldību un Saulkrastu novada pašvaldību mācību priekšmetu olimpiāžu organizēšanā esošās Novadu apvienības sastāvā.
2. Centrālās pārvaldes Izglītības un jaunatnes nodaļa atbild par mācību priekšmetu olimpiāžu norisi un nosaka atbildīgo pašvaldības darbinieku darbībai Novada apvienības olimpiāžu rīcības komisijā.
3. [bookmark: _Hlk115291735]Ādažu novada pašvaldībai piekritīgo olimpiāžu organizēšanas izdevumu apmaksai 2026./2027. mācību gadam pašvaldības 2027. gada budžetā paredzēt finansējumu 850 euro. Izglītības un jaunatnes nodaļas vadītājai iekļaut minēto finansējumu nodaļas 2027. gada budžeta tāmes projektā. 
4. Pašvaldības izpilddirektoram kontrolēt šī lēmuma izpildi.




Pašvaldības domes priekšsēdētājs						G. Miglāns 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
__________________________
Izsniegt norakstus:
Saulkrastu novada pašvaldība
Ropažu novada pašvaldība

